Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam „ Grozījumi Ministru kabineta 2015. gada 7. aprīļa noteikumos Nr. 171 "**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā" |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 22. februārī.  |
|  |  |
| Saskaņošanas dalībnieki: | **A. Mūrniece,** LR TM Valststiesību departamenta Starptautisko publisko tiesību nodaļas juriste, 67036942, Amanda.Murniece@tm.gov.lv  |
|  | **R. Felcis,** LR VARAM, Valsts pārvaldes pakalpojumu politikas īstenošanas koordinācijas nodaļas vecākais eksperts, 67026947,  renars.felcis@varam.gov.lv  |
|  | **S. Kalnača,** Pārresoru koordinācijas centra Attīstības uzraudzības un novērtēšanas nodaļas konsultante, 67082994, sanita.kalnaca@pkc.mk.gov.lv |
|  |
| Saskaņošanas dalībnieki izskatīja šādu ministriju (citu institūciju) iebildumus |  |  |
| **Tieslietu ministrijas, Vides aizsardzības un reģionālās attīstības ministrijas un Pārresoru koordinācijas centra**  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Anotācijas I sadaļas 2. punkts | **PKC:**Konstatējam, ka projekta mērķis ir noteikt pieteikšanās kārtību uz platībatkarīgiem atbalstiem pārejas laikā starp diviem daudzgadu budžeta plānošanas periodiem (2021. un 2022. gadā) noteiktiem vides, klimata un lauku ainavas uzlabošanas pasākumiem. Tomēr norādām, ka minētais projekts un anotācija neietver vērtības, kas sasniegtas vai būtu sasniedzamas vides jomā īstenojot vides, klimata un lauku ainavas uzlabošanas pasākumus. Ievērojot minēto, **lūdzam projekta anotācijā norādīt** tās mērķvērtības vai mērķvērtību, kas sabiedrībai skaidrotu un pamatotu šo pasākumu ietekmi, kas sasniedzama bioloģiskās daudzveidības saglabāšanā un vides / klimata kvalitātes raksturojošo parametru noturībā.Minētā informācija ir būtiska arī citu nozaru ekspertiem, lai konstatētu un novērtētu to Zaļā kursa vai klimata komponentes ambīciju, kas sasniedzama ar attiecīgajā projektā paredzēto investīciju apjomu. | **Iebildums saskaņots,** anotācijas I sadaļas 2. punkts papildināts . | Minētie grozījumi noteikumos Nr. 171 ļaus plānveidā izmantot Latvijai pieejamos Eiropas Savienības ELFLA finanšu līdzekļus 2021. un 2022. gadā, kas paredzēti tādiem platību maksājumiem kā "Agrovide un klimats", "Bioloģiskā lauksaimniecība" un "*Natura 2000* maksājumi", par kopējo apjomu 115 200 000 EUR. Ar šo finansējumu plānots turpināt sniegt ieguldījumu: bioloģiskās daudzveidības saglabāšanā, atjaunošanā un palielināšanā, ietverot *Natura 2000* teritorijas, teritorijas ar dabas u.c. ierobežojumiem, bioloģiski vērtīgas lauksaimniecības sistēmas, un Eiropas nozīmes ainavu statusa saglabāšanā; uzlabot ūdens resursu apsaimniekošanu, ietverot minerālmēslu un augu aizsardzības līdzekļu pielietošanu; uzlabot augsnes apsaimniekošanu un novērst augsnes eroziju; veicināt meža īpašnieku, apsaimniekotāju interesi par dabas vērtību saglabāšanu, nodrošinot labvēlīgus nosacījumus īpaši aizsargājamo biotopu un sugu attīstībai. Plašāk par līdz šim sasniegto progresu lasāms LAP (2014-2020) uzraudzības un novērtēšanas ikgadējos ziņojumos, kas sagatavoti saskaņā ar Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 un Komisijas Īstenošanas regula (ES) Nr. 808/2014 (2014. gada 17. jūlijs), ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) noteikto ziņošanas kārtību un ietekmes novērtēšanai izmantojamiem indikatoriem, kā arī infografikas veidā informācija pieejama interneta vietnes adresē: https://infogram.com/lauku-attistibas-programmas-apguve-2014-2020-1h0n25yov3v7z6p . ELFLA finansējuma pieejamība veicinājusi atbalsta pretendentu ierastās saimniekošanas prakses maiņu, brīvprātīgi izvēloties daudzgadu saistības vides, klimata un lauku ainavas uzlabošanai:* Aizvien pieaug lauksaimnieku skaits, kuri saimnieko Bioloģiskās lauksaimniecības sistēmā, kam ir pozitīva kompleksa ietekme uz vairākām jomām tai skaitā uz kopējām lauksaimniecības siltumnīcefekta gāzu emisijām, radot samērā mazas siltumnīcefekta gāzu emisijas vienā lauksaimniecībā izmantojamās zemes hektārā. 2020. gadā jau 3 918 lauksaimnieki pieteica savu saimniecību 263 450 hektāru platības atbalstam "Bioloģiskā lauksaimniecība", tādejādi kopīgi nodrošinot Latvijai sesto vietu Eiropā pēc bioloģiski apsaimniekotām lauksaimniecības zemes platībām.
* Aizvien vairāk dārzeņu un augļu audzētāju izvēlas saimniekot ar videi draudzīgām metodēm, tādejādi popularizējot ilgtspējīgu augkopību, kas nodrošina pārdomātu augu maiņu, augsnes auglības nepasliktināšanos un ierobežotu pesticīdu izmantošanu. 2020. gadā aktivitātē "Vidi saudzējošu metožu pielietošana dārzkopībā" piedalījās 470 dārzkopji, piesakot atbalstam 6393 ha.
* Rūpējoties par ūdeņu kvalitāti, svarīgi mazināt barības elementu izskalošanos no lauksaimniecības augsnēm, tamdēļ 1 928 saimniecības 2020. gadā īstenoja atbalstu "Rugāju lauks ziemas periodā", piesakot atbalstam 107028 ha.
* Laikā, kad visā pasaulē strauji izzūd bites, Lauksaimniecības datu centra informācija liecina, ka medus bišu saimju skaits pēdējo desmit gadu laikā ir trīskāršojies, ko veicinājis arī pieejamais atbalsts. Kopumā 2020. gadā valstī tika apsaimniekotas 108 069 bišu saimes, tai skaitā 20 677 saimes bioloģiskā lauksaimniecības sistēmā. 2020. gadā uz atbalstu "Saudzējošas vides izveide, audzējot augus nektāra ieguvei" tika saņemti 167 lauksaimnieku iesniegumi un vēl 320 biškopju iesniegumi uz atbalstu "Bioloģiskā biškopība".
* Ir nodrošināts, ka visas identificētās Eiropas nozīmes dabas vērtības mežos un laukos ar vienkāršotām metodēm var pieteikt ELFLA atbalstam. 2020. gadā uz "Kompensācijas maksājumu par *Natura 2000* meža teritorijām" pieteicās  3 211 mežu īpašnieku, piesakot 47973 ha meža platības, kurās ir ierobežota vai aizliegta mežsaimnieciskā darbība, savukārt atbalstam "Bioloģiskās daudzveidības uzturēšana zālājos"  tika saņemti 6004 pieteikumi, par 42960 ha Eiropas nozīmes zālāju biotopu platībām, kas ir ilggadīgs zālājs, kuru aizliegts pārveidot par aramzemi vai apmežot.
 |
| 2.  | Noteikumu projekts kopumā | **VARAM:**1. Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr. 19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, **ja projekts paredz ieviest jaunus pakalpojumus vai arī pilnveidot esošos** (LAD pakalpojumi – Eiropas Savienības atbalsts), kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).Ņemot vērā minēto, lūdzam atbilstoši MK instrukcijas Nr. 19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumu un tā sniegšanas kanālus. Saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. | **Iebildums saskaņots**Vienlaicīgi skaidrojam, ka **projekts neparedz** ieviest jaunus pakalpojumus vai arī pilnveidot esošos.  |  |
| 3. | Noteikumu projekts kopumā | **VARAM:**2. Pēc Ministru kabineta noteikumu projekta spēkā stāšanās lūdzam saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktā minēto, nodrošināt pakalpojumu aprakstu aktualizāciju valsts pārvaldes pakalpojumu portālā Latvija.lv. | **Iebildums saskaņots**Vienlaicīgi skaidrojam, ka ievērojot Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktā minēto, saskaņā ar Lauku atbalsta dienesta likumu, šīs funkcijas izpildi nodrošina Lauku atbalsta dienests (turpmāk - Dienests), ievērojot Dienesta izdotajā kārtībā noteikto, valsts pārvaldes pakalpojumu portālā Latvija.lv[[1]](#footnote-1) patstāvīgi veic atbilstošo pakalpojumu aprakstu aktualizāciju. Vienlaicīgi, lai uzlabotu valsts atbalsta un Eiropas Savienības atbalsta pārraudzības efektivitāti, Dienests ir izveidojis un uztur speciālo tiešsaistes formu — elektronisko pieteikšanās sistēmu. Atbalsta pretendenti iesniegumu valsts atbalsta un Eiropas Savienības atbalsta saņemšanai, kā arī tam pievienotos dokumentus Dienestam iesniedz, izmantojot elektronisko pieteikšanās sistēmu, ja vien attiecīgā atbalsta piešķiršanas kārtību reglamentējošajos normatīvajos aktos nav paredzēts, ka iesniegumu iesniedz papīra formā. |  |
| 4. | 1. Izteikt 1. punkta ievaddaļu šādā redakcijā:"1.Noteikumi nosaka kārtību, kādā piešķir, administrē un uzrauga valsts un Eiropas Savienības lauku attīstības platībatkarīgo atbalstu (turpmāk – atbalsts) lauku attīstībai – vides, klimata un lauku ainavas uzlabošanas **pasākumiem** **plānošanas periodā no 2014. līdz 2020. gadam, kā arī pārejas laikā 2021. un 2022. gadā (turpmāk – pārejas laiks)**, **minēto** atbalstu īstenojot atbilstoši: ". | **TM:**1.Ņemot vērā, ka projekta 1. punktā paredzēts jaunā redakcijā izteikt spēkā esošo noteikumu 1. punktu, papildinot to ar norādi uz pārejas laiku 2021. un 2022. gada, lūdzam precizēt arī spēkā esošo noteikumu nosaukumu.Vienlaikus aicinām projekta 1. punktā svītrot vārdu “pasākumiem”, ņemot vērā spēkā esošo noteikumu nosaukumu un 2. punkta ievaddaļu, kā arī svītrot vārdu “minēto”, kas ir lieks, jo jēdziens “atbalsts” ir skaidrots projekta 1. punktā.Aicinām arī projekta 1. punktā minēto norādi “plānošanas periodā no 2014. līdz 2020. gadam” izteikt šādā redakcijā: “2014. – 2020. gada plānošanas periodā”, kas atbilst spēkā esošo noteikumu nosaukuma redakcijai. | **Iebildums ņemts vērā**, projekta redakcijas precizētas. | 1. Papildināt noteikumu nosaukumu aiz vārda "periodā" ar vārdiem "**, kā arī 2021. un 2022. gadā**".2. Izteikt 1. punkta ievaddaļu šādā redakcijā:"1. Noteikumi nosaka kārtību, kādā piešķir, administrē un uzrauga valsts un Eiropas Savienības lauku attīstības platībatkarīgo atbalstu (turpmāk – atbalsts) lauku attīstībai – vides, klimata un lauku ainavas uzlabošanas **2014.** – **2020. gada plānošana periodā,** **kā arī pārejas laikā 2021. un 2022. gadā** (turpmāk – pārejas laiks), atbalstu īstenojot atbilstoši: ". |
| 5. | Anotācijas I sadaļas 2. punkts | **TM:**2. Lūdzam projekta anotācijā skaidrot projekta 8. punktā izteiktos grozījumus 26.4. apakšpunktā, tostarp pamatojumu nosacījumam, ka atbalsta saņēmējam jāapmeklē vismaz 16 stundas ilgs apmācības kurss par zālāju biotopu apsaimniekošanas metodēm.Lūdzam arī projekta anotācijā sniegt pamatojumu projekta 18. punktā izteiktajam grozījumam 77. punktā. | **Iebildums ņemts vērā,** Anotācijas I sadaļas 2. punkta redakcija precizēta.10.punkts.Aizstāt 26.4. apakšpunktā vārdus "saistību perioda otrajā gadā atbalsta saņēmējs ir apguvis pamatiemaņas zālāju biotopu vai sugu dzīvotņu apsaimniekošanā, apmeklējot vismaz astoņas" ar vārdiem “līdz 2023. gada 30. maijam atbalsta saņēmējs ir apguvis pamatiemaņas zālāju biotopu vai sugu dzīvotņu apsaimniekošanā, apmeklējot vismaz sešpadsmit". | Noteikumu projekta 9. punkts ir tehnisks precizējums, kas tiešāk paskaidro, ka zāli atļauts nopļaut un novākt, nevis sasmalcināt. Ar noteikumu projekta 10. un 15. punktu precizēts termiņš, līdz kuram atbalsta pretendentiem ir jāapgūst obligātās iemaņas, kuras līdz šim visiem bija iespējas apgūt ne vēlāk kā otrajā saistību gadā. Ņemot vērā, ka pārejas laikā ir tikai divu vai viena gada saistības, tad, lai atbalsta pretendents paspētu gūt nepieciešamās iemaņas savu saistību laikā, termiņš tiek precizēts, nosakot konkrētu datumu, līdz kuram administrē iepriekšējo sezonu iesniegumus. Noteikumu projekta 10. punktā papildus tehniski precizēts kursu stundu ilgums, kas līdz šim bija vismaz astoņas stundas, taču faktiski sešpadsmit stundas, kas saistīts ar īstenoto apmācības kursa par zālāju biotopu vai sugu dzīvotņu apsaimniekošanu pieejamību, pasākuma "Zināšanu pārnese un informācijas pasākumi" ietvaros, un, kas tiek pilnībā finansēts no ELFLA, līdz ar to atbalsta pretendentiem pieejams bez maksas.  |
| 6. | 15. Papildināt 61.6. apakšpunktu aiz vārdiem "zivsaimniecības attīstībai" ar vārdiem un skaitļiem "izņemot, ja saskaņā ar regulas Nr. 702/2014 1. panta 6. punkta "c" apakšpunktu šīs pazīmes radušās laikposmā **no 2020. gada 1. janvāra līdz 2021. gada 30. jūnijam**". | **TM:**3. Lūdzam precizēt projekta 15. punktā izteiktos grozījumus 61.6. apakšpunktā, papildinot tos ar norādi, ka atbalsta pretendents 2019. gada 31. decembrī nebija nonācis grūtībās, ņemot vērā Regulas 702/2014 1. panta 6. punkta “c” apakšpunktā noteikto.  | **Iebildums ņemts vērā,** projekta redakcija precizēta. | 17. Izteikt 16.6. apakšpunktu šādā redakcijā: "16.6. saskaņā ar regulas Nr. [702/2014](http://eur-lex.europa.eu/eli/reg/2014/702/oj/?locale=LV) 1.panta 6. punkta c) apakšpunktā un 2. panta 14) punktā noteiktajiem nosacījumiem, pēc stāvokļa lēmuma pieņemšanas brīdī, nav konstatēta kāda no grūtībās nonākuša uzņēmuma pazīmēm, kas noteiktas normatīvajos aktos par kārtību, kādā administrē plānošanas perioda 2014.–2020. gadam finansējumu no Eiropas Lauksaimniecības garantiju fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai.". |
| 7. | 21. Ja pretendentam plānošanas periodā, **tostarp** pārejas laikā, izteikts brīdinājums par to, ka nav ievēroti regulas Nr.  834/2007 3. panta "b" un "c" apakšpunktā noteiktie mērķi, tad atbilstoši normatīvajiem aktiem par bioloģiskās lauksaimniecības uzraudzības un kontroles kārtību: | **TM:**4. Lūdzam projekta 21. punktā izteiktajā 8. pielikuma 2.6. apakšnodaļas 4.punktā aiz vārdiem “plānošanas periodā” aizstāt vārdu “tostarp” ar vārdiem “kā arī”, ņemot vērā, ka atbilstoši projekta 1. punktam plānošanas periods un pārejas periods ir atšķirīgi jēdzieni. | **Iebildums ņemts vērā,** projekta redakcija precizēta. | Ja pretendentam plānošanas periodā, **kā arī** pārejas laikā, izteikts brīdinājums par to, ka nav ievēroti regulas Nr.  834/2007 3. panta "b" un "c" apakšpunktā noteiktie mērķi, tad atbilstoši normatīvajiem aktiem par bioloģiskās lauksaimniecības uzraudzības un kontroles kārtību: |
| 8. | Anotācijas I sadaļas 2. punkts | **TM:**5. Projekta 3. punkts paredz svītrot 2.4. apakšpunktu, kā arī projekta 12., 16., 17. un 20. punkts paredz svītrot projekta vienības. Lūdzam projekta anotācijā ietvert izvērstāku skaidrojumu par minētajām normām atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktā noteiktajam. | **Iebildums ņemts vērā,** Anotācijas I sadaļas 2. punkts papildināts. | Noteikumu projekta 4. punkts paredz svītrot noteikumu Nr. 171 2.4. apakšpunktu, kas skatāms kontekstā ar noteikumu projekta 18. punktu, kurā svītro noteikumu Nr. 171 27. apakšnodaļu, un noteikumu projekta 22. punktu, kurā svītro noteikumu Nr. 171 7. pielikumu. Šādi tehniski precizējumi saistīti ar to, ka kopš 2019. gada atbalsts "Maksājumi apgabaliem, kuros ir dabas vai citi specifiski ierobežojumi", netiek īstenots.Noteikumu projekta 6. punkts paredz svītrot noteikumu Nr. 171 19. punktu, bet ar projekta19. punktu tiek svītrots noteikumu Nr. 171 76.1 punkts, jo pārejas laikā tas ir zaudējis savu nozīmi, ņemot vērā, ka noteikumu projekta 21. punkts paredz konkrētu rīcību pārejas laikā attiecībā uz saistību pagarināšanu, paplašināšanu un uzņemšanu.Ar noteikumu projekta 8., 11., 12. un 13. punktu paredzēts svītrot līdz šim noteikto saistību termiņu ilgumu, jo pārejas laikā šis termiņš ir atšķirīgs, un tas noteikts ar noteikumu projekta 5. punktu.Noteikumu projekta 14. punktā tiek svītrots noteikumu Nr. 171 41. un 43. punktu, kas uzskatāms par tehnisku precizējumu, jo pārejas laikā tie zaudējuši savu nozīmi, ņemot vērā, ka noteikumu projekta 5. punkts paredz konkrētu rīcību pārejas laikā attiecībā uz saistību uzņemšanu.Ar noteikumu projekta 19. punktu tiek svītrots noteikumu Nr. 171 76.1 punkts, kas uzskatāms par tehnisku precizējumu, jo pārejas laikā tie zaudējuši savu nozīmi, ņemot vērā, ka noteikumu projekta 21. punkts paredz konkrētu rīcību pārejas laikā attiecībā uz saistību uzņemšanu.  |
| 9. | Anotācijas I sadaļas 2. punkts | **TM:**6. Lūdzam arī projekta anotācijas I sadaļas 2. punktā skaidrot, kādēļ projekta 4. punktā paredzēts 2021. gadā saistības uzņemties uz diviem gadiem, ņemot vērā, ka regulas 1305/2013 28. panta 5. punkta pirmā daļa un 29. panta 3. punkta pirmā daļa nosaka, ka: “Attiecībā uz jaunajām saistībām, ko uzņemas no 2021. gada, dalībvalstis savās lauku attīstības programmās nosaka īsāku laikposmu, no viena līdz trim gadiem.” | **Iebildums ņemts vērā,** Anotācijas I sadaļas 2. punkts papildināts. | Skaidrojam, ka vienlaicīgi ar šī projekta sagatavošanu, Latvija veido Kopējas Lauksaimniecības politikas Stratēģisko plānu (turpmāk – KLP SP (2023 – 2027)), kurā paredzēts **uzņemties jaunas daudzgadu saistības gan vides un klimata platību maksājumos, gan tiks sniegts atbalsts pārejai uz bioloģisko lauksaimniecību, sākot no 2023. gada**, bet nosakot jaunus ambiciozākus mērķus, saskaņā ar Eiropas Zaļajā kursā noteikto, tamdēļ Latvijas Lauku attīstības programmā (turpmāk – LAP (2014 – 2022)) plānots noteikt dalībvalsts izvēli, ka 2021. gadā tiks uzņemtas jaunas divu gadu saistības, bet 2022. gadā – viena, turklāt, Latvija vēlas izvairīties no situācijas vienlaicīgi uzturēt divas paralēlas atbalsta administrēšana sistēmas pēc 2022. gada, proti, - turpinot īstenot gan LAP (2014 – 2022), gan KLP SP (2023 – 2027).  |
| 10. | Anotācijas V sadaļas 1. tabula | **TM:**Vienlaikus vēršam uzmanību, ka Regulas 2020/2220 7. panta 2. punkta trešā daļa un 3. punkta trešā daļa paredz rīcības brīvību dalībvalstij. Lūdzam projekta anotācijas V sadaļas 1. tabulā atbilstoši instrukcijas 56.5. apakšpunktam, pamatot, kādēļ nav izmantota Regulas 2020/2220 7. panta 2. punkta trešajā daļā un 7. panta 3. punkta trešajā daļā paredzētā rīcības brīvība. | **Iebildums ņemts vērā,** anotācijas V sadaļas 1. tabula papildināta. | Skaidrojam, ka vienlaicīgi ar šī projekta sagatavošanu, Latvija veido KLP SP (2023 – 2027), kurā paredzēts **uzņemties jaunas daudzgadu saistības gan vides un klimata platību maksājumos, gan tiks sniegts atbalsts pārejai uz bioloģisko lauksaimniecību, sākot no 2023. gada**, bet nosakot jaunus ambiciozākus mērķus, saskaņā ar Eiropas Zaļajā kursā noteikto, tamdēļ LAP (2014 – 2022) plānots noteikt dalībvalsts izvēli, ka 2021. gadā tiks uzņemtas jaunas divu gadu saistības, bet 2022. gadā – viena, turklāt, Latvija vēlas izvairīties no situācijas vienlaicīgi uzturēt divas paralēlas atbalsta administrēšana sistēmas pēc 2022. gada, proti, - turpinot īstenot gan LAP (2014 – 2022), gan KLP SP (2023 – 2027), kas varētu būt nesaprotams arī atbalsta saņēmējiem. Tāpēc kopumā netiek paredzēts garāks saistību periods, kas pārsniegtu 2022. gadu. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Gunta Bāra

|  |
| --- |
| (par projektu atbildīgās amatpersonas vārds un uzvārds) |
| Lauku attīstības atbalsta departamenta Lauku attīstības fondu atbalsta nodaļas vecākā referente |
| (amats) |
| 67027398 |
| (tālruņa un faksa numurs) |
| gunta.bara@zm.gov.lv |
| (e-pasta adrese) |

1. <https://latvija.lv/lv/PPK/dzives-situacija/apakssituacija/p202/ProcesaApraksts> [↑](#footnote-ref-1)